gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9360, del 13-06-2022 (2022/4473)

RESOLUCIÓ de 18 de maig de 2022, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat Universal i Salut Pública.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/4473


Data del document
:   18-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 18 de maig de 2022, de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat Universal i Salut Pública. [2022/4473]  
  
De conformitat amb la base 4.1 de la Resolució de 6 de maig de 2021, de la directora general de Recursos Humans, per la qual es convoca un concurs oposició per a la provisió de vacants del cos d'auxiliars de gestió sanitària de l'Administració de la Generalitat (C2-S01), personal funcionari d'administració general, dependents de la Conselleria de Sanitat Universal i Salut Pública (DOGV 9083, 13.05.2021), aquesta Direcció General de Recursos Humans resol aprovar el llistat provisional de persones aspirants admeses i excloses que figura en l'annex I.  
  
Les persones aspirants podran realitzar les al·legacions i/o esmenes que consideren convenients en el termini de deu dies hàbils comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Per a això, disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
  
https://www.gva.es/downloads/WF/EP/02\_MANUAL\_ALEG\_SUBS.pdf  
  
A més, es publicarà en la pàgina web d'aquesta conselleria (www.san.gva.es), en l'apartat «Recursos humans / Oposicions i trasllats / Concurs oposició».  
  
València, 18 de maig de 2022.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9277, del 14-02-2022 (2022/1059)

Extracte de la Resolució de 9 de febrer de 2022, del vicerector d'Investigació i Transferència de la Universitat Jaume I, per la qual es convoca una beca d'iniciació a la investigació a càrrec del Projecte «Dispositiu de recollida d'orina per a dones en decúbit supí» Codi 21I526.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9277

Data del DOGV
:   14-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/1059


Data del document
:   09-02-2022

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * ajuda pública

Extracte de la Resolució de 9 de febrer de 2022, del vicerector d'Investigació i Transferència de la Universitat Jaume I, per la qual es convoca una beca d'iniciació a la investigació a càrrec del Projecte «Dispositiu de recollida d'orina per a dones en decúbit supí» Codi 21I526. [2022/1059]  
BDNS (identif.): 609897.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/609897)  
  
Primer. Persones beneficiàries  
Estudiantat de l'UJI del grau en Enginyeria en Disseny Industrial i Desenvolupament de Productes que haja superat almenys el 50 % dels crèdits de la titulació, que no haja superat tots els crèdits dels quals consta la titulació o els crèdits extra dels quals s'haja pogut matricular, i que tinga la nacionalitat espanyola, siga nacional d'un estat membre de la Unió Europea, o siga estranger amb permís de residència o d'estudis a Espanya i la documentació identificativa en vigor, en el moment de la incorporació a la beca.  
  
Segon. Finalitat  
Obtenir formació i col·laborar en el projecte «Dispositiu de recollida d'orina per a dones en decúbit supí»  
  
Tercer. Característiques  
Beca d'iniciació a la investigació amb dedicació de 15 hores setmanals i una retribució bruta mensual de 345 euros. Les persones beneficiàries seran incloses en el Règim General de la Seguretat Social.  
  
La durada prevista de cadascuna de les beques és de 9 mesos.  
  
Quart. Bases reguladores  
Accessibles a: http://www.uji.es/seu/info-adm/tao/  
  
Cinqué. Import  
L'import global destinat a la concessió d'aquesta beca és de 3.572,19 euros.  
  
Sisé. Termini de presentació de sol·licituds  
Deu dies a partir del següent al de la publicació d'aquest extracte en el Diari Oficial de la Generalitat Valenciana.  
  
Castelló de la Plana, 9 de febrer de 2022.- El vicerector d'Investigació i Transferència: Jesús Lancis Sáez.
Diari Oficial de la Generalitat Valenciana


Sumari del DOGV 9352, del 01-06-2022 (2022/4549)

RESOLUCIÓ de 15 de maig de 2022, del conseller de Sanitat Universal y Salut Pública, per la qual es nomena personal eventual.
-----------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4549


Data del document
:   15-05-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 15 de maig de 2022, del conseller de Sanitat Universal y Salut Pública, per la qual es nomena personal eventual. [2022/4549]  
De conformitat amb el que estableix l'article 20 de la Llei 4/2021, de 16 d'abril, de la Generalitat, de la funció pública valenciana (DOGV 9065, de 20 d'abril), i amb el que que preveu el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, de 21 d'octubre), i la correcció d'errors (DOGV 7662, de 20 de novembre), resolc:  
  
Nomenar David de Miguel Martínez com a personal eventual, amb funcions d'assessor d'assumptes generals de membres del Consell (lloc 33697), amb unes retribucions corresponents a la categoría de C2, amb efectes de 15 de maig de 2022.  
  
València, 15 de maig de 2022.- El conseller de Sanitat Universal i Salut Pública: Miguel Mínguez Pérez.
Diari Oficial de la Generalitat Valenciana


Sumari del DOGV 9332, del 05-05-2022 (2022/3231)

Bases de la convocatòria del procés selectiu per a la cobertura en propietat d'una plaça d'arqueòleg o arqueòloga i per a la creació d'una borsa de treball.
------------------------------------------------------------------------------------------------------------------------------------------------------------

### Dades del document

Número de DOGV
:   9332

Data del DOGV
:   05-05-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/3231


Data del document
:   11-04-2022

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * concurs administratiu

Bases de la convocatòria del procés selectiu per a la cobertura en propietat d'una plaça d'arqueòleg o arqueòloga i per a la creació d'una borsa de treball. [2022/3231]  
En el Butlletí Oficial de la Província d'Alacant número 45, de data 7 de març de 2022, han sigut publicades íntegrament les bases que han de regir la convocatòria per a la cobertura mitjançant el sistema de selecció de concurs oposició d'una plaça d'arqueòleg o arqueòloga, i creació de borsa de treball, enquadrades en l'escala d'administració especial, subescala tècnica grup A subgrup A1 en la plantilla d'aquest ajuntament, pertanyents a l'oferta pública d'ocupació de l'any 2020 aprovada per Junta de Govern Local de data 29 de desembre de 2020 i publicada en el Butlletí Oficial de la Província d'Alacant de data 26 de febrer de 2021 (núm. 39).  
A conseqüència del que s'ha referit, s'obri un termini de presentació de sol·licituds de vint dies hàbils, comptats a partir de l'endemà del dia de publicació de l'extracte de la convocatòria en el Boletín Oficial del Estado (BOE).  
Les persones que desitgen prendre part en aquest procés selectiu ho sol·licitaran en instància (segons annex II de les bases).  
Cosa que es fa pública per a coneixement general.  
  
Orihuela, 11 d'abril de 2022.- L'alcalde president: Emilio Bascuñana Galiano.
Diari Oficial de la Generalitat Valenciana


Sumari del DOGV 9426, del 13-09-2022 (2022/8118)

CORRECCIÓ d'errades de la Resolució de 25 de juliol de 2022, de la consellera d'Innovació, Universitats, Ciència i Societat Digital, per la qual es proveeixen, pel sistema de lliure designació, els llocs de treball anunciats en la convocatòria número 82/2022, d'1 de juny de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9426

Data del DOGV
:   13-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8118


Data del document
:   05-08-2022

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * funcionari

CORRECCIÓ d'errades de la Resolució de 25 de juliol de 2022, de la consellera d'Innovació, Universitats, Ciència i Societat Digital, per la qual es proveeixen, pel sistema de lliure designació, els llocs de treball anunciats en la convocatòria número 82/2022, d'1 de juny de 2022. [2022/8118]  
Publicada en el Diari Oficial de la Generalitat Valenciana número 9396, de 2 d'agost de 2022, la Resolució de 25 de juliol de 2022, de la consellera d'Innovació, Universitats, Ciència i Societat Digital, per la qual es proveeix pel sistema de lliure designació els llocs de treball anunciats en la Convocatòria número 82/2022, d'1 de juny, i detectada una errada, es procedeix a la seua correcció.  
  
On diu:  
«Nomenar la Sra. Yolanda Reyes Marco, funcionària del cos tècnic d'Administració general de l'Ajuntament d'Elx, amb NRP \*\*\*8485\*\*\*, cap del Servei de Contractació i Assumptes Generals, lloc de treball núm. 34985, grup A1, complement de destinació nivell 28 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, la funcionària no s'integrarà en els cossos, escales o agrupació professional funcionarial propis de l'Administració de la Generalitat Valenciana.»  
  
  
Ha de dir:  
«Nomenar la Sra. Yolanda Reyes Ramos, funcionària del cos tècnic d'Administració general de l'Ajuntament d'Elx, amb NRP \*\*\*8485\*\*\*, cap del Servei de Contractació i Assumptes Generals, lloc de treball núm. 34459, grup A1, complement de destinació nivell 28 i complement específic E050. De conformitat amb el que es disposa en l'article 34 de la Llei 4/2021, de 16 d'abril, de la funció pública valenciana, la funcionària no s'integrarà en els cossos, escales o agrupació professional funcionarial propis de l'Administració de la Generalitat Valenciana.»  
  
  
Alacant, 5 d'agost de 2022.-La consellera d'Innovació, Universitats, Ciència i Societat Digital: Josefina Bueno Alonso.
Diari Oficial de la Generalitat Valenciana


Sumari del DOGV 9351, del 31-05-2022 (2022/4902)

DECRET 68/2022, de 27 de maig, del Consell, pel qual es disposa el cessament de la persona titular de la Direcció General d'Investigació i Alta Inspecció Sanitària.
--------------------------------------------------------------------------------------------------------------------------------------------------------------------

### Dades del document

Número de DOGV
:   9351

Data del DOGV
:   31-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4902


Data del document
:   27-05-2022

Organisme emissor
:   Conselleria de Sanitat Universal i Salut Pública

Tipus de document
:   Decret

Anàlisi jurídica

 Descriptors 

:   * Conselleria de Sanitat Universal i Salut Pública
    * Presidència de la Generalitat

DECRET 68/2022, de 27 de maig, del Consell, pel qual es disposa el cessament de la persona titular de la Direcció General d'Investigació i Alta Inspecció Sanitària. [2022/4902]  
D'acord amb els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta del conseller de Sanitat Universal i Salut Pública, prèvia deliberació del Consell, en la reunió de 27 de maig de 2022,  
  
  
DECRETE  
  
El cessament de Javier Santos Burgos Muñoz com a director general d'Investigació i Alta Inspecció Sanitària, agraint-li els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 27 de maig de 2022  
  
El president de la Generalitat,  
XIMO PUIG I FERRER  
  
El conseller de Sanitat Universal i  
Salut Pública  
MIGUEL MINGUEZ PÉREZ
Diari Oficial de la Generalitat Valenciana


Sumari del DOGV 9362, del 15-06-2022 (2022/5493)

Extracte de la Resolució de 30 de maig de 2022, del rector de la Universitat Politècnica de València, per la qual es convoca 1 Premi CÀTEDRA CSN/UPV a la millor Tesi Doctoral del Curs Acadèmic 2021/2022.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9362

Data del DOGV
:   15-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5493


Data del document
:   30-05-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 30 de maig de 2022, del rector de la Universitat Politècnica de València, per la qual es convoca 1 Premi CÀTEDRA CSN/UPV a la millor Tesi Doctoral del Curs Acadèmic 2021/2022. [2022/5493]  
BDNS (identif.): 632564.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/632564  
  
Primer. Beneficiaris  
Podran participar:  
- Alumnes que hagen defensat la tesi doctoral durant el curs acadèmic 2021/2022, (des de 01.09.2021 fins a 30.09.2022) a la Universitat Politècnica de València i que la seua temàtica tinga relació amb la Seguretat Nuclear, la Protecció Radiològica, l'Enginyeria Nuclear, les Emergències i la Protecció Física.  
Que complisquen els requisits exigits en les bases.  
  
Segon. Objecte  
L'objecte d'aquesta convocatòria és fomentar la formació de personal tècnic altament qualificat en Seguretat Nuclear i Protecció Radiològica en els alumnes de la Universitat Politècnica de València.  
  
Tercer. Bases reguladores  
Accessibles en: http://www.upv.es/contenidos/csn\_vs/  
  
Quart. Quantia  
Es concedeix 1 premi amb una dotació de 1.500 euros per al premiat, segons s'especifica en les bases reguladores del procediment.  
  
Cinqué. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació de l'extracte de la resolució en el Diari Oficial de la Generalitat Valenciana fins al 5 d'octubre de 2022 a les 24 hores.  
  
  
València, 30 de maig de 2022.- El rector de la Universitat Politècnica de València: José E. Capilla Romá.
Diari Oficial de la Generalitat Valenciana


Sumari del DOGV 9269, del 02-02-2022 (2022/316)

Convocatòria del procés selectiu per a cobrir una plaça d'auxiliar de cursos de formació i per a la creació d'una borsa d'ocupació.
-----------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/316


Data del document
:   21-11-2021

Organisme emissor
:   Diputacio Provincial d'Alacant

Tipus de document
:   Anunci

Descriptors 

:   * concurs administratiu

Convocatòria del procés selectiu per a cobrir una plaça d'auxiliar de cursos de formació i per a la creació d'una borsa d'ocupació. [2022/316]  
En el Butlletí Oficial de la Província d'Alacant, número 202, de data 22 d'octubre de 2021, es publica la versió consolidada de les bases corresponents al concurs oposició, pel torn de promoció interna, per a la selecció d'una plaça d'auxiliar de Cursos de Formació, i creació d'una borsa d'ocupació, aprovades i convocades per acord de la junta de govern, adoptat en sessió ordinària celebrada l'11 d'octubre de 2021, en virtut de les competències delegades per resolució del president número 2946, de 24 de juliol de 2019, vacant en la plantilla d'aquesta Diputació Provincial, i inclosa en l'oferta d'ocupació pública per a l'any 2019.  
  
Aquesta plaça està inclosa en l'escala d'administració especial, subescala de serveis especials, classe comesos especials, dotada amb els emoluments corresponents al subgrup de classificació «C2», de l'article 76 del text refós de l'Estatut bàsic de l'empleat públic, i article 24 de la Llei d'ordenació i gestió de la funció pública valenciana; i la resta que corresponguen de conformitat amb la normativa vigent.  
  
La resolució que aprove la llista d'aspirants admesos i exclosos es publicarà en el Butlletí Oficial de la Província d'Alacant. En el dit butlletí s'anunciarà, així mateix, el dia, hora i lloc de celebració de l'únic exercici de la fase d'oposició i els successius anuncis de la present convocatòria es publicaran en el tauler d'anuncis de la corporació.  
  
El termini de presentació d'instàncies serà de vint dies hàbils, a comptar del següent al de la publicació de l'anunci extracte en el Boletín Oficial del Estado.  
Cosa que es fa pública en aquest diari oficial, per a coneixement general i de les persones interessades.  
  
Alacant, 21 de novembre de 2021.- El cap de servei: Francisco J. Tornel Saura. El diputat d'Emergències, Recursos Humans i Repte Demogràfic: Francisco Javier Sendra Mengual. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 9386, del 19-07-2022 (2022/6741)

ACORD de 8 de juliol de 2022, del Consell, d'autorització de l'expedient de rescabalament 2022-02 per obligacions contretes en 2021.
------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6741


Data del document
:   08-07-2022

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Acord

Descriptors 

:   * Conselleria d'Innovació, Universitats, Ciència i Societat Digital

ACORD de 8 de juliol de 2022, del Consell, d'autorització de l'expedient de rescabalament 2022-02 per obligacions contretes en 2021. [2022/6741]  
D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Innovació, Universitats, Ciència i Societat Digital, el Consell, amb la deliberació prèvia, en la reunió de 8 de juliol de 2022,  
  
  
ACORDA  
  
Primer  
Autoritzar l'aprovació per la consellera d'Innovació, Universitats, Ciència i Societat Digital, de l'expedient de rescabalament 2022-01 a conseqüència de la despesa ocasionada per revisions tècniques oficials d'extintors, del sistema de detecció d'incendis i de B.I.E (Boques d'incendis equipades) en l'immoble situat en la plaça de l'Ajuntament, número 6, portes números 10, 12 i 14 de València, on se situen òrgans directius de la Conselleria d'Innovació, Universitats, Ciència i Societat Digital durant el segon, tercer i quart trimestre de 2021, en favor de Guipons, SL, per un import de 291,24 - (IVA inclòs).  
  
  
Segon  
Autoritzar la imputació al pressupost de 2022 de les obligacions econòmiques contretes en 2021 per import de 291,24 ?.  
  
València, 8 de juliol de 2022  
  
La consellera secretària,  
AITANA MAS MAS